Согласно член 12 од Одлуката за извршување на буџетот на Општина Богданци за 2025 година, надоместокот на советниците се  утврдува на следниот начин:

Месечниот надоместок за присуство на седници на членовите на  Советот, изнесува 40% од просечната месечна нето плата  во Републиката исплатена за претходната година.

На претседателот на Советот на општината за раководењето и организирањето на работата на Советот надоместокот од став 1 на овој член му се зголемува за 30%.

Месечниот надоместок за присуство на седниците на совет се исплатува за присуство на сите седници на советот во тековниот месец.

Месечниот надоместок за присуство на седницата на советот се намалува за 30% за секое отсуство од седницата на советот.

Месечниот надоместок за присуство на седниците на советот не се исплатува, доколку членот на советот не присуствувал на ниту една седница на советот во тековниот месец.

Месечниот надоместок за присуство на седниците на советот не се исплатува, доколку советот во тековниот месец не одржал седница.

На членовите на Советот на општината им се исплатуваат  надоместоци за патни и дневни трошоци за службени патувања во земјата и во странство според прописите кои се однесуваат на државните службеници вработени во општинската администрација.